FI Euroopan unionin virallinen lehti C 165/11

Tiivistelmä valtiontuista, joita jäsenvaltio on ilmoittanut myöntävänsä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen annetun komission asetuksen (EY) N:o 1/2004 mukaisesti

(2007/C 165/05)

Tuen numero: XA 125/06

Jäsenvaltio: Alankomaat

Alue: Provincie Limburg

Tukijärjestelmän nimike tai yksittäistä tukea saavan yrityksen nimi: Verplaatsing melkveehouderij Houben in Zuid- Limburg

Oikeusperusta: Algemene Subsidieverordening 2004

Subsidieregels voorbereidingskosten verplaatsing melkveehouderijen Zuid-Limburg

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Läänin myöntämä kertaluonteinen tuki on 100 000 EUR siirtämishanketta kohti.

Tuen enimmäisintensiteetti: Maidontuottajalle myönnettävän tuen enimmäisosuus on 40 % siirtämiskustannuksista ja tuen enimmäismäärä 100 000 euroa. Edellä mainittu määrä vastaa sallittua määrää siinä tapauksessa, että viljelijän yleistä etua koskevasta siirtämisestä seuraa tuotantolaitosten uudenaikaistaminen ja tuotantokapasiteetin kasvaminen. Kun on kyse laitosten arvonnoususta ja tuotantokapasiteetin lisääntymisestä, viljelijän osuuden on oltava vähintään 60 % arvonnousuun tai kapasiteetin kasvuun liittyvistä menoista asetuksen (EY) N:o 1/ 2004 6 artiklan 3 ja 4 kohdan mukaisesti. Maidontuottaja vastaa itse vähintään 60 %:sta kustannuksista. Melkveehouderij Houben -hankkeen talousarvio on 1 612 776 EUR.

Täytäntöönpanoajankohta: Tuen myöntämispäätös tehdään sen jälkeen, kun tätä ilmoitusta koskeva EU:n vastaanottotodistus on saatu.

Tukijärjestelmän tai yksittäisen tuen kesto: Joulukuusta 2006 31. päivään joulukuuta 2008

Tuen tarkoitus: Tuen tarkoituksena on yleisen edun nimissä tapahtuva elinkelpoisilta vaikuttavien maidontuotantoyritysten siirtäminen alueilta, joilla esiintyy erityisesti kaavoitukseen liittyviä rajoituksia mutta joilla maidontuotannon jatkuminen on ympäristön ja maiseman laadun kannalta ratkaisevan tärkeää. Läänin asettamien tavoitteiden mukaan maidontuotantoyrityksen siirtämisellä on pyrittävä maiseman ja ympäristön laadun parantamiseen ja kestävään kehitykseen.

Asianomainen ala/asianomaiset alat: Tukea myönnettäessä otetaan huomioon voimaperäistä maidontuotantoa harjoittavat (pienet ja keskisuuret) yritykset, joiden koko on vähintään 75 NGE-yksikköä (yksikkö, jolla ilmaistaan Alankomaissa maatalousyrityksen tai sen tietyn erityisen tuotantoyksikön eläinlaji- ja hehtaarikohtaisiin määriin perustuva taloudellinen koko) ja jotka sijaitsevat sellaisilla eteläisen Limburgin alueilla, joilla kaltevuus on vähintään 2 %.

Tuen myöntävän viranomaisen nimi ja osoite:

Provincie Limburg Limburglaan 10 Postbus 5700 6202 MA Maastricht Nederland

Internet-osoite: www.limburg.nl

XA-numero: XA 126/06

Jäsenvaltio: Yhdistynyt kuningaskunta

Alue: Kerridge Ridge and Ingersley Vale

Tukijärjestelmän nimike tai yksittäistä tukea saavan yrityksen nimi: Kerridge Ridge and Ingersley Vale Countryside and Heritage Project

Oikeusperusta: The National Heritage Act 1980 set up a fund called the National Heritage Memorial Fund (NHMF). The Act has been amended several times, principally by the National Heritage Act 1997 and the National Lottery Act 1993 and 1998.

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Hankkeen kokonaistalousarvio neljäksi vuodeksi on 1,1 miljoonaa Englannin puntaa, ja se sisältää kaikki hallintokustannukset ja muuta kuin maatalousmaata koskevat toimenpiteet. Maatalousmaata koskevat varsinaiset työkustannukset ovat 145 500 puntaa.

Talousarvio voidaan eritellä kunkin varainhoitovuoden osalta seuraavasti:

Tuen enimmäisintensiteetti: 100 %

Täytäntöönpanoajankohta:

Tukijärjestelmän tai yksittäisen tuen kesto: Järjestelmän soveltaminen päättyy 30.6.2010.

Tuen tarkoitus: Hankkeen tarkoituksena on säilyttää ja entisöidä Kerridge Ridgen ja Ingersley Valen alueen maaseudun merkittäviä kulttuuriperintökohteita.

Tuki maksetaan asetuksen (EY) N:o 1/2004 5 artiklan nojalla, ja tukikelpoiset kustannukset liittyvät muuhun kuin tuotantotoimintaan tarkoitettujen kohteiden säilyttämisen edellyttämiin pääomatoimiin.

Asianomainen ala/asianomaiset alat: Maatalous — kaikki tuotannonalat

Internet-osoite: http://www.kriv.org.uk/documents/documents/KRIVStateAidExemptionDocument.doc

Valitse sivun oikeasta alalaidasta seuraava linkki Defra-viranomaisen valtiontukisivuille:

http://defraweb/farm/policy/state-aid/setup/exist-exempt.htm

Muita tietoja: Muuta kuin maataloustoimintaa harjoittavat maanomistajat kuuluvat National Heritage Memorial Fund -rahastosta rahoitettavan Euroopan komission hyväksymän tukijärjestelmän (NN 11/02) piiriin.

Yhdistyneen kuningaskunnan toimivaltaisen viranomaisen (Department of Environment, Food and Rural Affairs) puolesta:

Neil Marr

Agricultural State Aid

Defra

8B 9 Millbank

c/o 17 Smith Square

London SW1P 3JR

United Kingdom